Osterburken

**Osterburken** (sidfränk. *Oschdabuage*, elter *Boage*) isch e Stadt im Necker-Odewald-Chrais z Bade-Wirttebärg. D Stadt het  Yywohner (Stand: ). Si ghert zur europäische Metropolregion Rhein-Neckar (bis 20. Mai 2003 *Region Unterer Neckar* un bis 31. Dezämber 2005 *[[Region Rhein-Neckar-Odenwald]]*). Wäg ire Laag am Obergermanisch-Rätische Limes un dr Hyfe archäologische Find us dr remische Zyt fiert si syt 2022 dr offiziäll Zuesatz *Römerstadt*.

## Geografi
Osterburken lyt an dr Kirnau im Bauland zwisch em Odewald un em Jagstdal. Dr Baan bstoht us 48,8 % Landwirtschaftsflechi, 36,3 % Wald, 12,8 % Sidligsflechi un 2,2 % sunschtiger Flechi.

Nochbergmaine sin Buchen im Norde, Rosenberg im Oschte, Ravenstein un Adelsheim im Side un Seckach im Weschte.

## Gmaigliderig
Zue Osterburken ghere d Stadtdail Bofsheim *(Boftsche)*, Hemsbach *(Hemschboch)*, Osterburken un Schlierstadt *(Schlierscht)*.

Zue de ehmolige Gmaine Bofsheim un Hemsbach ghere nume di glychnamige Derfer, zue Osterburken di glychnamig Stadt, d Sidlig „Neue Heimat“ un s Gheft Marienhöhe (friejer Haide), zue dr ehmolige Gmai  Schlierstadt ghere s glychnamig Dorf un s Gheft Seligental (Selgental). Uf em Baan vu Hemsbach lyt di nit lokalisiert Wieschtig Vustenhemsbach, uf em Baan vu Osterburken d Wieschtige Gieß un Hügelsdorf oder Huchelsdorf un uf em Baan vu Schlierstadt lyt d Wieschtig Heristatt.

## Gschicht
Osterburken isch zum erschte Mol gnännt wore anne 822 as *Burchaim*. Anne 1236 hän Zischterziänserne s Chloschter Seligental grindet. Noch em Dod vum letschte Grof us dr Linie Rieneck-Rothenfels 1333 het sy Näffe Ulrich II. vu Hanau Osterburken gerbt. Am 9. Jänner 1356 het dr Chaiser Karl IV. Osterbirken s Märträcht gee. Dr Ulrich IV. vu Hanau het anne 1376 Osterburken an Erzbischof Ludwig vu Mainz verchauft. Im Rahmen der Mainzer Stiftsfehde wurde Osterburken 1463 vergeblich belagert.

Wu Kurmainz anne 1803 im Rame vum Rychsdeputazionshauptschluss ufglest woren isch, isch Osterburken an s Firschtedum Leiningen chuu un 1806 schließli an s Großherzogdum Bade. Aafangs isch Osterburken Sitz vun eme Amt gsii, wu aber 1828 uf Adelsheim verlait woren isch.

Anne 1936 isch dr Bezirk Adelsheim ufglest wore un em Bezirksamt Buchen zuegschlaa wore, wu 1938 dr Landkrais Buchen drus woren isch. Anne 1973 isch Osterburken schließli zum neie Neckar-Odenwald-Chrais chuu.

Anne 1866 isch Osterburken an d Bahnlinie Mannheim-Würzburg un 1868 an d Bahnlinie Stuegert-Würzburg aagschlosse wore.

; Yygmaindige
*  1. Jänner 1971: Hemsbach
*  1. Jänner 1974: Bofsheim
*  1. Jänner 1975: Schlierstadt

## Religion
D Stadtdail Osterburken, Hemsbach un Schlierstadt sin dur iri friejer Zuegherigkait zue Kurmainz dradizionäll remisch-kadolisch, Bofsheim isch dradizionäll evangelisch.

## Verwaltig
Osterburken het sich mit dr Stedt Ravestein un dr Gmai Rosenberg zum Gmaiverwaltigsverband „Osterburken“ mit Sitz z Osterburken zämmegschlosse.

Dr Burgermaischter isch dr Jürgen Galm (CDU, syt 2005).

## Kultur un Böuwärch

* s ehmolig remisch Kaschtäll Osterburken, Dail vum UNESCO-Wältkulturerb Obergermanisch-Raetischer Limes
* Remermuseum Osterburken
*  Kadolischi Chilche St. Kilian (nei böue 1970 bis 1974 mit Reliefblaschtike vum Emil Wachter, Gloggedurm vum Vorgängerböu)
* Stadtdurm (Sockel us em 15.&nbsp;Jh.)
* Kilianskapäll (1748)
* Städtlebrunne (1601)
* Stadtmihli (us em Mittelalter)
* s ehmolig Zischterziänsernechloschter Seligental (1236–1568)
* Chilche St. Mauritius

Blick auf Osterburken. 02.jpg|Räscht vum Remerkaschtäll
Arbeiten von Emil Wachter an St. Kilian, Osterburken. 19.jpg|St. Kilian
Blick auf Osterburken. 01.jpg|Stadtdurm
Osterburken-kapelle.jpg|Kilianskapäll
200909161357MEZ Osterburken Kirnat-Brücke.jpg|Kirnau-Brugg
Die Kirche St. Mauritius in Hemsbach gehört zu den ältesten Bauwerken in Franken. 04.jpg|St. Mauritius
Das Römermuseum in Osterburken. 03.jpg|Remermuseum


## Dialäkt
Dr Dialäkt vu Osterburken ghert zum Sidfränkisch.

## Literatur
* Helmut Maisch und Herbert Walz: *Osterburken … wie es einmal war*. Geiger, Horb am Neckar 1998. ISBN 3-89570-503-9
* Walter Koupil: *Seligental, Schlierstadt-Bauland. Chronik eines Vergessenen Klosters*. 1990.
* Helmut Neumaier: *Osterburken Stationen seiner Geschichte*. Milte, Heidelberg 1973.
* Britta Rabold, Egon Schallmayer, Andreas Thiel (Hrsg.): *Der Limes. Die Deutsche Limes-Straße vom Rhein zur Donau*. Theiss, Stuttgart 2000. ISBN 3-8062-1461-1
* Egon Schallmayer: *Der Limes. Geschichte einer Grenze.* C.H.Beck, München 2006. ISBN 3-406-48018-7 (*Knappe, aktuelle Einführung.*)
* Elmar Weiss: *Das Kloster Seligental bei Osterburken*. Veröffentlichung des Historischen Vereins Bauland. 1986.
* Elmar Weiss, Helmut Neumaier: *Geschichte der Stadt Osterburken*. Stadt Osterburken, Osterburken 1986.

## Weblink

* Websyte vu Osterburken
* Osterbirken uf LEO-BW
* Römermuseum Osterburken

## Fueßnote